जवाहरलालनेहरूविश्वविद्यालये दशदिवसात्मकस्य सम्भाषणशिविरस्य आरम्भः\n10/04/2018 दिनाङ्कादारभ्यः तदनुसारं मंगलवासरादारभ्यः जवाहरलालनेहरूविश्वविद्यालयस्य संगणकसंस्थाने (School of Computer and System Sciences) दशदिवसात्मकस्य सम्भाषणशिविरस्य आरम्भः जातः। अत्र पञ्चत्रिंशत् छात्रास्सन्ति। शिविरस्य आरम्भे संगणकसंस्थानस्यैव आचार्यस्य सतीशमहोदयस्य सान्निध्यं प्राप्तम्। अथ च रामकृष्णपुरविभागस्य जिल्लासंयोजकः अरूणमहोदयोsपि साहाय्यत्वेन उपस्थितोssसीत्। शिविरेsस्मिन् शिक्षिका खुशबूमहोदया (वि.वि. संयोजिका) सहशिक्षिका शिप्रामहोदया (वि.वि. शिक्षणप्रमुखा) च अस्ति। अत्र विश्वविद्यालयसहसंयोजकः जितेन्द्रमहोदयः वि.वि.शिविरप्रमुखा नन्दिनीमहोदया चापि आसीत्। संस्कृतसंवर्धनप्रयोजनं स्वीकृत्य आरभ्यमाणं शिविरमिदं साफल्यं प्राप्नुयात् इति कामना।.
